Italia a depăşit pragul de 20 milioane de doze de vaccin administrate.
Italia depăşeşte, sâmbătă, pragul de 20 milioane de doze de vaccin administrate. 23% din populația totală a primit deja prima doză și 10% au fost imunizați complet. În ultimele două zile, Italia a vaccinat o jumătate de milion de oameni.
Italia depăşeşte, sâmbătă, pragul de 20 milioane de doze de vaccin administrate. Dozele de vaccinuri administrate până în prezent în Italia sunt 20.111.976, conform ANSA.14.084.097 de persoane au primit prima doză (reprezentând 23% din populația totală), iar 6.027.879 au fost imunizate (reprezentând 10% din populație).Pentru a doua zi consecutivă, Italia a fost depășit pragul de o jumătate de milion de doze de vaccin administrate. Sâmbătă s-au administrat 500.320 doze de vaccin, dar cifra nu este încă cea finală. Din cele 22.558.660 de doze de vaccin distribuite regiunilor, 89,2% au fost administrate până acum."Probabil că nu vom face 500.000 de doze în fiecare zi până la sfârșitul lunii mai"Vineri, Italia își atinsese obiectivul de a administra 500.000 de vaccinări COVID-19 într-o singură zi, declara ministrul Sănătății, Roberto Speranza.Matteo Villa, un analist care a urmărit campania de vaccinare din Italia, spunea că menținerea acestui ritm de vaccinare în următoarele săptămâni este puțin probabilă, din cauza aprovizionării. "Probabil că nu vom face 500.000 de doze în fiecare zi până la sfârșitul lunii mai", afirma Villa.La începutul anului, Italia prognoza că va primi aproximativ 57,2 milioane de doze în al doilea trimestru al anului, dar Villa a spus că va primi doar 36 de milioane.